Bygning i 4 etager på Odeline Christoffersen 34 
BESLUTNING 
Sagens behandling udsat på fornyet nabohøring af revideret projekt.  
Teknik og Miljø bemyndiges til at meddele de fornødne tilladelser til en ny bygning i 4 etager på Odeline Christoffersen 
34. 
 
RESUMÉ 
Der er søgt om tilladelse til at opføre en ny bebyggelse i 4 etager, hvor der skal indrettes erhverv i stueetagen 
og 3 lejligheder i de overliggende etager. 
 
Bygningen er i 4 etager. Bygningshøjden bliver på 13,85 meter og bygningsdybden bliver 10 meter.  
 
Den nye bygning vil få et samlet etageareal på 342 m².  
 
En partshøring har resulteret i en række indsigelser. I indsigelserne peges især på arkitekturen, skygge- og 
indbliksgener og Frederikbergprocessen.  
 
Projektet er i overensstemmelse med den konkrete kommuneplanramme, men fraviger de generelle 
rammebestemmelser.  
 
Planlægning og Byggeri vurderer, at bebyggelsens indvirkning på omgivelserne ikke går ud over, hvad der må 
forventes i området, og at byggeriet arkitektonisk er tilpasset den omgivende bebyggelse. 
INDSTILLING 
At 1) Teknik og Miljø bemyndiges til at meddele de fornødne tilladelser. 
Sagens forløb 
19-03-2014 Borgmesterens Afdelings påtegning 
 
Fremsendes til Pernille Frederiksen. Borgmesterens Afdeling har ingen bemærkninger til indstillingen. 
 
24-03-2014 Magistraten 
 
Fremsendes til [adresse] med bemærkning, at Magistraten i mødet den 24. marts 2014 anbefaler, at byrådet 
tiltræder Magistratsafdelingen for Teknik og Miljøs indstilling af 13. marts 2014. 
 
 
Rådmand Mads Knudsen, Hannah Jensen og rådmand Kasper Sørensen tog forbehold. 
 
 
Mimi Ravn var forhindret i at deltage i sagens behandling. 
 
09-04-2014 Aarhus Byråd 
 
Fremsendes til Teknisk Udvalg til behandling i henhold til beslutning i byrådets møde den 9. april 2014. 
 
Hjalte Christensen erklærede sig inhabil og deltog ikke i sagens behandling. 
 
28-04-2014 Teknisk Udvalg 
 
Sagens behandling udsat. 
 
26-05-2014 Teknisk Udvalg 
 
Sagens behandling udsat på fornyet nabohøring af revideret projekt. 
 
